TABAOS.ID,- Banyak orang mengekspresikan rasa cinta dan penghormatan pada guru dengan berbagai cara, terutama di Hari Guru yang dirayakan setiap 25 November ini, antara lain lewat puisi. Salah satunya oleh Bety Sohilait, yang mengirimkan puisi, yang khusus dituliskan untuk para guru melalui tabaos.id:
ANTUA GURU
Beta inga dolo dolo
Waktu itu katong masi skola
Pi deng pulang bajalang kaki
Sampe kuli tabakar panas
Suet malele pono muka
Babasa e e e e
Sampe di skola su talat
Antua guru mara mara
Apalai seng bikin PR
Antu guru tambah mara
Talinga dapat cubi
Aduh saki e e e
Memang Antua su bagitu paling jahat
Tasala sadiki su dapa mara e
Memang Antua guru su bagitu
Mar samua itu par katong pung bae
Sekarang mau bilang apalai
Katong su jadi orang bae bae
Semua karena Antua guru pung jasa e
Cuma satu yang beta mau bilang par Antua
Cuma satu saja e
Dangke banya-banya lai Antua guru e
Beta seng bisa lupa semua jasa bae
Tuhan pasti balas samua…
Ambon, 25 November 2020
Bethfy Sohilait/S, penulis adalah ibu rumah tangga, tinggal di Ambon, pecinta seni dan aktif pada berbagai kegiatan sosial.